
           Nr.23/182/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului de Comerţ Liber între România şi Republica Macedonia, semnat la Skopje la 7 februarie 2003, transmis cu adresa nr.546 din 11 septembrie 2003, înregistrată sub nr.23/182 din 11 septembrie 2003.



În raport de conţinutul şi obiectul său, proiectul de lege face parte din categoria legilor ordinare.

PREŞEDINTE,

István Antal

         Nr.23/182/2003

RAPORT

asupra proiectului de Lege pentru ratificarea Acordului de 

Comerţ Liber între România şi Republica Macedonia, 

semnat la Skopje la 7 februarie 2003



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Acordului de Comerţ Liber între România şi Republica Macedonia, semnat la Skopje la 7 februarie 2003, transmis cu adresa nr.546 din 11 septembrie 2003, înregistrată sub nr.23/182 din 11 septembrie 2003.



Acest proiect de lege a fost adoptat de Senat în şedinţa din 4 septembrie 2003.



Cu adresa nr.798 din 29 mai 2003 Consiliul Legislativ a avizat favorabil proiectul de lege.



Cu avizul nr.33/546 din 16 septembrie 2003 Comisia pentru politică externă a avizat favorabil proiectul de lege în forma prezentată de Senat.

Textul, protocoalele şi anexele Acordului de comerţ liber dintre România şi Republica Macedonia conţin prevederi similare cu celelalte acorduri de acest gen încheiate de România, adaptate la specificul relaţiilor comerciale bilaterale.



Acordul prevede crearea progresivă, în decursul unei perioade de tranziţie care se va încheia la 31 decembrie 2006, a unei zone de comerţ liber între cele două Părţi, cu respectarea prevederilor în materie ale Acordului General pentru Tarife şi Comerţ 1994 (GATT 1994) şi ale Acordului privind constituirea Organizaţiei Mondiale ale Comerţului.



În textul acordului sunt cuprinse prevederi privind comerţul cu produse industriale, comerţul cu produse agricole, prevederi privind proceduri antidumping, concurenţă, ajutoare de stat, achiziţii publice, protecţia proprietăţii intelectuale precum şi protocolul privind regulile de origine a mărfurilor şi cooperare vamală.



Acordul a fost semnat în data de 6 februarie 2003, la Skopje în baza aprobării memorandumului nr.1204/22.11.2002.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 17 septembrie 2003.



La lucrările comisiei a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Mitu Adrian - subsecretar de stat în Ministerul economiei şi Comerţului.



După dezbateri s-a hotărât cu unanimitate de voturi, ca proiectul de Lege pentru ratificarea Acordului de Comerţ Liber între România şi Republica Macedonia, semnat la Skopje la 7 februarie 2003, să fie supus spre dezbatere şi adoptare în plenul Camerei Deputaţilor în forma adoptată de Senat.



La lucrările comisiei au fost prezenţi 22 deputaţi din totalul de 25 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                    SECRETAR,

                  István Antal                                       Aurelia Vasile

Consilier,

Viorela Gondoş

